Ysgol Actio Guildford

Ysgol ddrama yn Guildford, Surrey, Lloegr yw Ysgol Actio Guildford (enw swyddogol: Guildford School of Acting). Mae'n ysgol academaidd ym Mhrifysgol Surrey. Mae'n aelod o Ffederasiwn yr Ysgolion Drama. Trosolwg Mae'r ysgol yn rhan o Brifysgol Surrey ac yn cynnig ystod o gyrsiau israddedig ac ôl-raddedig mewn actio, theatr gerdd, a chynhyrchu. Yn ogystal â rhaglenni israddedig, mae GSA hefyd yn cynnig rhaglenni ôl-raddedig, gan gynnwys Meistr yn y Celfyddydau Cain (MFA) mewn Actio, Meistr yn y Celfyddydau Cain (MFA) mewn Theatr Gerddorol, a Meistr yn y Celfyddydau (MA) mewn Arferion Theatr. Mae'r brifysgol hefyd yn gartref i'r Ganolfan Adnoddau Genedlaethol ar gyfer Dawns, a sefydlwyd ym 1982. Hanes Sefydlwyd yr ysgol fel Ysgol Ddawns a Drama Grant-Bellairs yn Llundain ym 1935. Ar ddechrau'r Ail Ryfel Byd symudodd i Guildford. Rhwng 1945 a 2010 roedd yr ysgol wedi'i lleoli yn hen neuadd blwyf St Nicholas a chlwb gweithwyr yn Millmead Terrace. Ym 1964, ailenwyd yr ysgol yn Ysgol Actio a Dawns Guildford. Yn y 1990au, tynnwyd y gair "Dance" o'r teitl, a honnir oherwydd bod y cyn-fyfyriwr Bill Nighy wedi cyfeirio ato fel "Guildford School of Twirlies". Yn 2009 daeth yr ysgol yn rhan o Brifysgol Surrey ac yn 2010 symudodd i lety pwrpasol newydd wrth ymyl Canolfan Gelfyddydau Ivy ar ei newydd wedd, sef y ganolfan chwaraeon gynt, ar gampws Stag Hill. Cyfleusterau Mae gan brif adeilad yr ysgol 15 o stiwdios dawns ac ymarfer, a 10 ystafell diwtorial/ymarfer. Mae canolfan Ivy Arts yn gartref i Theatr Bellairs â 190 sedd, a enwyd ar ôl Beatrice "Bice" Bellairs, un o'r cyd-sylfaenwyr gwreiddiol, a theatr stiwdio 80 sedd Rex Doyle a enwyd ar ôl yr actor a chyn-fyfyriwr GSA. Yn ogystal, mae gan adeilad Stiwdios Technoleg y Celfyddydau Perfformio theatr 128 sedd y gellir ei defnyddio hefyd. Cyn-fyfyrwyr Cymreig Owen Teale Phaldut Sharma Caroline Sheen Cyfeiriadau Dolenni allanol gwefan swyddogol y GSA